ຊາວ​ໂຣມາ​ເນຍ 2 ຄົນ​ ​ຖືກ​ກ່າວ​ຫາ​ວ່າ ​ລັກ​ເຈາະ​ຂໍ້​ມູນ​​ ໃນຄອມ​ພີ​ວ​ເຕີ ຂອງກ້ອງ​ວົງ​ຈອນ​ປິດ ​ຂອງ​ຕໍາຫລວດ​ ສຫລ
Ransomware ​ແມ່ນ​ບໍ່​ໃຫ້​ຄົນ​ໃຊ້​ຄອມ​ພີ​ວ​ເຕີ​​ ໃຊ້ເຄື່ອງຄອມ​ພີ​ວ​ເຕີຂອງ​ຕົນ​ເອງ​ໄດ້ ​ແລະ​ຮຽກ​​ໃຫ້​ຈ່າຍ​ເງິນ​ໃຫ້​ແກ່​ຜູ້​ດໍາ​ເນີນ​ງານ ramsomware ​ກ່ອນ​ຈຶ່ງ​ສາມາດ​​ໃຊ້​ຄອມ​ພີ​ວ​ເຕີ​ໄດ້.
ໃນວັນພະຫັດວານນີ້ ກະຊວງຍຸດຕິທໍາຂອງສະຫະລັດໄດ້ເປີດເຜີຍລາຍລະອຽດກ່ຽວກັບ ຄະດີຂອງກະຊວງຕໍ່ຊາວໂຣມາເນຍ 2 ຄົນທີ່ຖືກກ່າວຫາວ່າໄດ້ລັກເຈາະຂໍ້ມູນໃນຄອມ ພີວເຕີ ທີ່ມີສ່ວນຕິດພັນກັບ ກ້ອງວົງຈອນປິດຂອງຕໍາຫລວດໃນນະຄອນຫລວງວໍຊິງຕັນ ຕໍາຫລວດໃນເມືອງ Bucharest ໄດ້ຈັບກຸມທ້າວ Mihai Alexandru Isvanca ແລະທ້າວ Eveline Cismaru ໃນວັນທີ 15 ທັນວາຜ່ານມາ ພວກທະນາຍຄວາມຂອງສະຫະ ລັດໄດ້ກ່າວຫາພວກເຂົາເຈົ້າວ່າ ໄດ້ສົມຮູ້ຮ່ວມຄິດກັນເຮັດການຫລອກລວງ ທາງຄອມ ພີວເຕີ ແລະການສົ່ງໂທລະເລກ ພວກເຂົາເຈົ້າຖືກກ່າວຫາວ່າ ໄດ້ລັກເຈາະຂໍ້ມູນໃນເຄື່ອງຄອມພີວເຕີ ຫລາຍກວ່າ 120 ໜ່ວຍທີ່ມີສ່ວນຕິດພັນກັບກ້ອງວົງຈອນປິດຂອງຕໍາຫລວດໃນນະຄອນຫລວງວໍຊິງຕັນ ໃນເດືອນມັງກອນຜ່ານມານັ້ນ ມັນເປັນພາກສ່ວນນຶ່ງຂອງໂຄງການຫລອກລວງ ເພື່ອ ເຮັດໃຫ້ ເຄື່ອງຄອມພີວເຕີແບບໃຊ້ສ່ວນຕົວຖືກໄວຣັສຮຽກຄ່າໄຖ່ ຫລື ransomware ທໍາລາຍ Ransomware ແມ່ນບໍ່ໃຫ້ຄົນໃຊ້ຄອມພີວເຕີເຂົ້າໃຊ້ເຄື່ອງຄອມພີວເຕີຂອງຕົນເອງໄດ້ ແລະຮຽກໃຫ້ຈ່າຍເງິນໃຫ້ແກ່ຜູ້ດໍາເນີນງານ ramsomware ກ່ອນຈຶ່ງສາມາດໃຊ້ຄອມ ພີວເຕີໄດ້ ກະຊວງຍຸດຕິທໍາຂອງສະຫະລັດເວົ້າວ່າ ການສອບສວນເປັນບູລິມະສິດສູງສຸດ ເພາະວ່າ ການລັກເຈາະຂໍ້ມູນໃນຄອມພີວເຕີຂອງກ້ອງວົງຈອນປິດ ທີ່ຖືກກ່າວຫານັ້ນ ແມ່ນເກີດ ຂຶ້ນບໍ່ພໍເທົ່າໃດມື້ ກ່ອນພິທີສາບານຕົວເຂົ້າຮັບຕໍາແໜ່ງຂອງປະທານາທິບໍດີ ດໍໂນລ ທຣໍາ ແຕ່ກະຊວງດັ່ງກ່າວກໍບໍ່ໄດ້ເວົ້າວ່າ ບໍ່ມີຫລັກຖານສະແດງໃຫ້ເຫັນວ່າ ຄວາມປອດໄພ ສ່ວນຕົວຂອງບຸກຄົນໃດ ຖືກຂົ່ມຂູ່ ຫລືຖືກກະທົບແຕ່ຢ່າງໃດ ຖ້າຫາກພວກກ່ຽວຖືກໄຕ່ສວນ ແລະຕັດສິນສວນຄະດີຢູ່ໃນສະຫະລັດຈໍາເລີຍຊາວໂຣມາເນຍສອງຄົນ ສາມາດຖືກຈໍາຄຸກດົນເຖິງ 20 ປີ